**Csongrád VárosPolgármesterétől**

 **„M”**

**Száma:**

**Témafelelős:** Harangozóné Pálnok Orsolya

***ELŐTERJESZTÉS***

**Csongrád Városi Önkormányzat Képviselő-testületének**

**2020. február 20-ai ülésére**

**Tárgy:** Javaslat a Tisza-menti virágzás 2 elnevezésű, az EFOP 1.5.3-16-2017-00001 kódszámú projekt keretein belül Utalvány Szabályzat módosítására

**Tisztelt Képviselő-testület!**

Csongrád Városi Önkormányzat 2017.12.01. óta hajtja végre a Tisza-menti virágzás 2 elnevezésű EFOP – 1.5.3-16-2017-00001 kódszámú projektjét. A projekt célterülete Csongrád, Felgyő, Csanytelek, Tömörkény és Tiszasas települések közigazgatási területe. A projektmunkában 8 szervezet vesz részt konzorciumi partnerként.

A projektterv a hátrányos helyzetű csoportok foglalkoztathatóságra való felkészítésének, munkaerő-piaci eszközökben való részesedésének és munkaerő-piacon való megjelenésének elősegítése érdekében számos képzési lehetőséget tartalmaz a célcsoporttagok számára.

A konzorcium összesen 650 célterületen élő személy képzését vállalta, ami a Támogatási Szerződésben indikátorként szerepel.

A konzorcium, a képzésben résztvevők számára, az együttműködés elősegítése, a tanulói lemorzsolódás csökkentése érdekében utalvány formájában támogatást biztosít. Az erről szóló szabályzatot Csongrád Városi Önkormányzat Képviselő – testülete 2019. december 11.-én fogadta el a ***223/2019. (XII.11.)*** számú határozatával.

Jelen előterjesztésben az elfogadott szabályzat módosítására teszünk javaslatot.

A szabályzat módosításának indoka: A képzési és mentorálási programban részt vesznek a Csongrád Megyei Aranysziget Otthon Kisréti Otthonának lakói is. Összesen 20 fő. Számukra azonban az utalvány biztosítása nem célszerű, mivel annak felhasználása nehézkes, hiszen maguk nem rendelkezhetnek az utalványok felett, csak gondnokaik által. E miatt azzal a kéréssel fordultak a Tisza – menti virágzás 2 menedzsmentjéhez, hogy számukra más módon biztosítsuk a támogatás összegét.

A menedzsment e kérésüknek eleget téve számukra az utalvány összegével megegyezően természetbeni juttatásként egy kikapcsolódást biztosító és élményt szerző, tartalmas programot kíván biztosítani. Az elképzeléseinket az EMMI Irányító Hatóságával egyeztettük, akik támogatták és jóváhagyták terveinket. Annak feltétele, hogy e speciális célcsoport számára a programot biztosítani tudjuk, az utalvány szabályzat módosítása.

Fentiek alapján a „Tisza – menti virágzás 2 Utalvány Szabályzatának módosítására teszek javaslatot.

Kérem a Tisztelt Képviselő-testületet, hogy az előterjesztést vitassa meg és a határozati javaslatot fogadja el.

**Határozati javaslat**

Csongrád Városi Önkormányzat Képviselő-testülete megtárgyalta a „Javaslat a Tisza-menti virágzás 2 elnevezésű, az EFOP 1.5.3-16-2017-00001 kódszámú projekt keretein belül, Utalvány Szabályzat módosítására” című előterjesztést és az alábbi döntést hozza:

1. A Képviselő-testület az előterjesztésben megfogalmazott módosítási indokokkal egyetért és a módosított az Utalvány Szabályzatot elfogadja.

2. A Képviselő – testület felhatalmazza a Polgármestert, hogy az Utalvány Szabályzatban foglaltak szerint eljárjon.

Határidő: azonnali

Felelős: Bedő Tamás polgármester

Erről jegyzőkönyvi kivonaton értesítést kap:

1. a képviselő-testület tagjai
2. Harangozóné Pálnok Orsolya

Csongrád, 2020.02.12.

 Bedő Tamás

polgármester